**Referat af bestyrelsesmødet i G/F Nørreskov Park d. 8. april 2025:**

1. **Godkendelse af dagsorden**

Dagsorden godkendt

Referent: Connie

1. **Konstituering og fordeling af ansvarsområder**

Velkommen til Thomas der er valgt ind i bestyrelsen som suppleant og tillykke til Christian, der nu er valgt ind som bestyrelsesmedlem.

Christina træder tilbage som formand og vil gerne være mening medlem af bestyrelsen. Christina fortsætter som kontaktperson for kommunen ved den årlige markvandring.

Kirsten er enstemmigt valgt som formand og fortsætter også som kontaktperson for kommunen ved den årlige markvandring.

Christian Emil fortsætter som næstformand og er kontaktperson til frivilliggruppen for petanque banerne

Gitte fortsætter som kasserer

Connie fortsætter som kontaktperson på hjertestarteren i TRYG og som administrator af hjemmesiden.

Christian varetager ansvar for intro-bøgerne om GNP til ny-tilflyttere og containerordningen.

Thomas er kontaktperson til Legepladsudvalget.

1. **General opfølgning/evaluering af generalforsamlingen**

Generalforsamlingen forløb planmæssigt. Lokationen var fin, så Satellitten kan anbefales til kommende generalforsamlinger.

1. **Specifik opfølgning på legepladsprojekter
 a) Nyt anlæg ved Vulkanen**

Legepladsudvalget oplevede relevante tilkendegivelser ved generalforsamlingen, fx overvejelser som udvalget også selv har/har haft.

Udvalget er stadig meget engagerede i planlægning og ser på justeringer ift. økonomi og behov.

Vi er nødt til at have et budget til fremlæggelse ved den ekstraordinære generalforsamling, så der kan tages stilling til om vi skal gå videre med ansøgning om fondsmidler etc. Legepladsudvalget får input fra bestyrelsen til indhold der skal præsenteres på den ekstraordinære generalforsamling.

Bestyrelsen afholder møde d. 6. maj, hvor en præsentation indeholdende økonomi, forventede finansieringsmuligheder, vedligehold, ansvar m.m. skal gennemgås og evt. justeres/suppleres inden den ekstraordinære generalforsamling. Legepladsudvalget bedes sende deres oplæg til bestyrelsen inden mødet d. 6. maj, gerne et par dage før, så bestyrelsen kan forberede sig.

 **b) Lovliggørelse af eksisterende pladser**

Kirsten, Christian Emil og Connie har været ude og se på de fire eksisterende legepladser og vurderer at de to legepladser ved MP benyttes i vid udstrækning og bør bibeholdes og vedligeholdes så de opfylder gældende standarder. De øvrige to ved hhv. LV og HV er udelukkende gyngestativer, der ikke er lovlige. Vi kan se at gyngestativet ved HV ikke benyttes (træstativ råddent) og vi er i tvivl om hvorvidt gyngestativet ved LV benyttes nævneværdigt. Begge gyngestativer er placeret på områder, der ligger forholdsvis tæt på den planlagte legeplads ved vulkanen, hvilket kan tale for en nedlæggelse af disse.

I forhold til reparation og vedligehold af de eksisterende legepladser omkring MP vil bestyrelsen gerne have disse inkluderet i tilbud på den nye legeplads ved vulkanen.

1. **Fastlæggelse af dato for ekstraordinær generalforsamling**

Onsdag d. 4. juni kl. 19.00 – 21.00 Syvstjerneskolen

1. **Mødedatoer for bestyrelsen for resten af året inkl. Julefrokost**

Tirsdag d. 6. maj kl.19.30 hos Christian Emil HV 220

Torsdag d.12. juni kl. 19.30 hos Connie HV 132

Torsdag d.28. august kl. 19:00 hos Christina

Torsdag d. 23.oktober kl. 19.00 hos Kirsten

Fredag d. 21.november julefrokost, location TBD

1. **Eventuelt**

Kontingent: Gitte har skrevet nedenstående, der er lagt på både foreningens hjemmeside og Facebook gruppe.

*Så er det tid til at indbetale kontingent til Grundejerforeningen Nørreskovpark. Vi sender derfor i uge 17 opkrævning ud for 2025 - betalingsfrist d. 15.05.2025.*

*Du vil modtage opkrævningen pr. mail. Er du ny i grundejerforeningen, har du skiftet mailadresse, eller er du i tvivl, om vi har din rigtige mailadresse? Send os dine oplysninger så vi kan få tjekket op på, om vi har den rigtige mailadresse (alternativt ender det med rykkergebyrer eller i sidste ende inkasso). Husk at du som grundejer er forpligtet til at betale kontingent og det er derfor din pligt at sørge for at vi har de rigtige oplysninger.*

*Send dine oplysninger (navn, adresse & mailadresse) til:* *kassererGNP@hotmail.com**.*

*Det årlige kontingent er på kr. 200. (Rykkergebyr er på 100 kr. Der sendes 2 rykkere, derefter ryger sagen til inkasso, som har et startgebyr på 1.500 kr.)*

*De af jer der har indbetalt jeres kontingent for 2025 pr bankoverførsel, bedes sende en mail til* *kassererGNP@hotmail.com**, så jeres indbetaling kan blive placeret rigtigt.*